送茶頭幷化士  其三
作者：釋慧空
朝代：宋

paragraphs: 三昧酒，喫便醉，坐禪時，只瞌睡。
輕輕未可悚動渠，送上茶山渠自會。
見張三，逢李四，把得便行果靈利。
一枝春信有來由，六出飛花不相類。
到秀峰，真得地，四方老衲如雲至。
跨著三門酌一杯，換卻眼睛拈卻鼻。
鐵面老禪今健否，家居道舊想安然。
飯香苦憶伊蒲饌，井冽還思甘露泉。